钦定古今图书集成/明伦汇编/家范典/第007卷 > 性理会通 > 《祖母皇甫氏温国太夫人敕》前人
## 钦定古今图书集成/明伦汇编/家范典/第007卷 > 性理会通 > 《祖母皇甫氏温国太夫人敕》前人

夫天人之际，若不可知；而善恶之报，各以其类。凡今
富贵寿考，光显于世，朕察其父母大父母，未有不仁
而得之者也。某官某故祖母某氏，令德孝恭，著于闺
门；好礼慈俭，刑于姻族。始生贤子，以大其家，而馀泽
方茂，福禄未究，再世之后，莫之与京。愍册追荣，国有
常典，庶几幽坏，服我宠灵。